
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
esityksestä neuvoston päätökseksi jäsenvaltioiden valtuuttamisesta ratifioimaan Euroopan unionin edun mukaisesti tietoverkkorikollisuutta koskevan yleissopimuksen toinen lisäpöytäkirja tiiviimmästä yhteistyöstä ja sähköisen todistusaineiston luovuttamisesta
(06438/2022 – C9‑0146/2022 – 2021/0383(NLE))
(Hyväksyntä)
Euroopan parlamentti, joka
–	ottaa huomioon esityksen neuvoston päätökseksi (06438/2022),
–	ottaa huomioon luonnoksen tietoverkkorikollisuutta koskevan yleissopimuksen toiseksi lisäpöytäkirjaksi, joka koskee yhteistyön tiivistämistä ja sähköisten todisteiden luovuttamista (14898/2021),
–	ottaa huomioon neuvoston Euroopan unionin toiminnasta tehdyn sopimuksen 16 artiklan, 82 artiklan 1 kohdan ja 218 artiklan 6 kohdan toisen alakohdan a alakohdan v alakohdan mukaisesti esittämän hyväksyntää koskevan pyynnön (C9‑0224/2022),
–	ottaa huomioon työjärjestyksen 105 artiklan 1 ja 4 kohdan sekä 114 artiklan 7 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen (A9‑0000/2023),
1.	ei anna hyväksyntäänsä esitykselle neuvoston päätökseksi;
2.	kehottaa puhemiestä ilmoittamaan neuvostolle, että tietoverkkorikollisuutta koskevan yleissopimuksen toista lisäpöytäkirjaa tiiviimmästä yhteistyöstä ja sähköisen todistusaineiston luovuttamisesta ei voida ratifioida;
3.	kehottaa puhemiestä välittämään parlamentin kannan neuvostolle, komissiolle sekä jäsenvaltioiden hallituksille ja parlamenteille ja Euroopan neuvostolle.

